Oficialusis leidinys L 255 , 18/09/1978 p. 0001 - 0039

specialusis leidimas suomių kalba: skyrius 13 tomas 9 p. 0044

specialusis leidimas graikų k.: skyrius 13 tomas 10 p. 0005

specialusis leidimas švedų kalba: skyrius 13 tomas 9 p. 0044

specialusis leidimas ispanų kalba: skyrius 13 tomas 9 p. 0032

specialusis leidimas portugalų kalba skyrius 13 tomas 9 p. 0032



Tarybos direktyva 1978 m. liepos 25 d. dėl valstybių narių įstatymų, reglamentuojančių ratinių žemės ūkio ar miškų ūkio traktorių vairuotojų sėdynes, suderinimo (78/764/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį ir ypač į jos 100 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi techniniai reikalavimai, kuriuos traktoriai privalo atitikti pagal nacionalinius įstatymus, siejasi, inter alia, su traktoriaus vairuotojui skirta sėdyne; kadangi šie reikalavimai kiekvienoje valstybėje narėje skiriasi; kadangi dėl to būtina, kad visos valstybės narės nustatytų vienodus reikalavimus arba papildydamos jose galiojančias nuostatas, arba pakeisdamos jas naujomis, visų pirma siekiant sudaryti galimybę, kad EEB tipo patvirtinimo tvarka, apie kurią kalbama 1974 m. kovo 4 d. Tarybos direktyvoje 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [3], galėtų būti taikoma kiekvienam traktoriaus tipui; kadangi taisyklės, susijusios su vairuotojo sėdynėmis, apima ne tik sėdynių montavimo traktoriuose reikalavimus, bet ir sėdynių konstrukcijos reikalavimus; kadangi suderinta sudėtinės dalies tipo patvirtinimo tvarka suteikia galimybę kiekvienai valstybei narei patikrinti, ar laikomasi bendrų konstrukcijos ir bandymo reikalavimų, ir, išsiuntus sudėtinės dalies tipo patvirtinimo sertifikato, užpildyto kiekvienam vairuotojo sėdynės tipui, kopiją, pranešti kitoms valstybėms narėms savo išvadas; kadangi uždėjus EEB sudėtinės dalies tipo patvirtinimo ženklą ant visų vairuotojo sėdynių, pagamintų laikantis patvirtinto tipo reikalavimų, nėra jokios būtinybės techniškai tikrinti tokias vairuotojo sėdynes kitose valstybėse narėse, PRIĖMĖ ŠIĄ DIREKTYVĄ: 1 straipsnis 1. Kiekviena valstybė narė suteikia EEB sudėtinės dalies tipo patvirtinimą visiems vairuotojo sėdynės tipams, atitinkantiems I ir II prieduose išdėstytus konstrukcijos ir bandymų reikalavimus. 2. EEB sudėtinės dalies tipo patvirtinimą suteikusi valstybė narė imasi reikiamų priemonių, kiek tai būtina ir jeigu reikia, bendradarbiaudama su kitų valstybių narių kompetentingomis institucijomis, patikrinti, ar produkcijos pavyzdžiai atitinka patvirtintą tipą. Tokie patikrinimai atliekami rengiant tik atsitiktinius tikrinimus. 2 straipsnis Valstybės narės dėl kiekvieno vairuotojo sėdynės tipo, kurį jos patvirtina pagal 1 straipsnio nuostatas, gamintojui arba gamintojo įgaliotam atstovui išduoda EEB sudėtinės dalies tipo patvirtinimo ženklą, atitinkantį II priedo 3.5 punkte pateiktą pavyzdį. Valstybės narės imasi atitinkamų priemonių, kad nebūtų naudojami ženklai, galintys kelti painiavą tarp vairuotojo sėdynių, kurioms laikantis 1 straipsnio nuostatų suteiktas sudėtinės dalies tipo patvirtinimas, ir kitų įtaisų. 3 straipsnis 1. Jokia valstybė narė negali uždrausti pateikti į rinką vairuotojo sėdynių dėl priežasčių, susijusių su jų konstrukcija, jeigu sėdynės yra su EEB sudėtinės dalies tipo patvirtinimo ženklu. 2. Vis dėlto valstybė narė gali uždrausti pateikti į rinką vairuotojo sėdynes su EEB sudėtinės dalies tipo patvirtinimo ženklu, kurios aiškiai neatitinka patvirtinto tipo reikalavimų. Valstybė narė nedelsdama praneša kitoms valstybėms narėms ir Komisijai apie priemones, kurių imtasi, ir nurodo priežastis, dėl kurių priimtas toks sprendimas. 4 straipsnis Kiekvienos valstybės narės kompetentingos institucijos kitų valstybių narių kompetentingoms institucijoms per vieną mėnesį nusiunčia sudėtinės dalies tipo patvirtinimo sertifikatų, kurių pavyzdys pateiktas III priede, užpildytų kiekvienam vairuotojo sėdynės tipui, kuriam valstybės narės suteikia patvirtinimą arba atsisako suteikti patvirtinimą, kopijas. 5 straipsnis 1. Jeigu EEB sudėtinės dalies tipo patvirtinimą suteikusi valstybė narė nustato, kad kai kurios vairuotojo sėdynės, turinčios tą patį EEB sudėtinės dalies tipo patvirtinimo ženklą, neatitinka tipo, kurį valstybė narė yra patvirtinusi, reikalavimų, tokia valstybė narė imasi būtinų priemonių užtikrinti, kad produkcijos pavyzdžiai atitiktų patvirtinto tipo reikalavimus. Šios valstybės narės kompetentingos institucijos kitos valstybės narės kompetentingoms institucijoms praneša apie priimtas priemones, kurios, prireikus, jeigu pakartotinai ir šiurkščiai pažeidžiami nustatyti reikalavimai, gali apimti ir EEB sudėtinės dalies tipo patvirtinimo paskelbimą netekusiu galios. Minėtos institucijos imasi tokių pat priemonių, jeigu kitos valstybės narės kompetentingos institucijos joms praneša apie reikalavimų nesilaikymą. 2. Valstybių narių kompetentingos institucijos per vieną mėnesį vienos kitoms praneša apie visus EEB sudėtinės dalies tipo patvirtinimus, paskelbtus netekusiais galios, ir apie priežastis, dėl kurių tokios priemonės imtasi. 6 straipsnis Kai remiantis nuostatomis, priimtomis įgyvendinant šią direktyvą, priimamas bet koks sprendimas atsisakyti suteikti EEB sudėtinės dalies tipo patvirtinimą vairuotojo sėdynei, arba uždrausti ją pateikti į rinką ar naudoti, arba tokį tipo patvirtinimą paskelbti netekusiu galios, nurodomos išsamios tokio sprendimo priežastys. Apie tokį sprendimą pranešama suinteresuotai šaliai, kuri kartu yra informuojama apie jai prieinamas savo teisių gynimo priemones pagal valstybėse narėse galiojančius įstatymus ir apie terminus, per kuriuos leidžiama tokiomis savo teisių gynimo priemonėmis pasinaudoti. 7 straipsnis Jokia valstybė narė negali atsisakyti suteikti traktoriui EEB tipo patvirtinimą arba nacionalinį tipo patvirtinimą dėl priežasčių, susijusių su traktoriaus vairuotojo sėdyne, jeigu ji yra su EEB sudėtinės dalies tipo patvirtinimo ženklu ir įrengta laikantis IV priede išdėstytų reikalavimų. 8 straipsnis Jokia valstybė narė negali atsisakyti įregistruoti arba uždrausti parduoti, pradėti eksploatuoti arba naudoti traktorius dėl priežasčių, susijusių su traktoriaus vairuotojo sėdyne, jeigu ji yra su EEB sudėtinės dalies tipo patvirtinimo ženklu ir įrengta laikantis IV priede išdėstytų reikalavimų. 9 straipsnis 1. Šioje direktyvoje vartojamas terminas "žemės ūkio ar miškų ūkio traktorius" – tai bet kokia ne mažiau kaip dviejų ašių motorinė ratinė arba vikšrinė transporto priemonė, kurios pagrindinė paskirtis yra teikti traukos jėgą ir kuri specialiai suprojektuota vilkti, stumti, vežti arba varyti žemės ūkyje arba miškų ūkyje naudojamus tam tikrus padargus, mašinas ar priekabas. Traktorius gali būti pritaikytas kroviniams ir keleiviams vežti. 2. Ši direktyva taikoma tik šio straipsnio 1 dalyje apibrėžtiems dviejų ašių traktoriams su pneumatinėmis padangomis, kurių didžiausias projektinis greitis ne mažesnis kaip 6 km/h ir ne didesnis kaip 25 km/h. 10 straipsnis Visi pakeitimai, būtini šios direktyvos priedų reikalavimus derinant su technikos pažanga, priimami laikantis Direktyvos 74/150/EEB 13 straipsnyje nustatytos tvarkos. 11 straipsnis 1. Valstybės narės priima nuostatas, kurios, įsigaliojusios per aštuoniolika mėnesių nuo pranešimo apie šią direktyvą dienos, įgyvendina šią direktyvą, ir apie tai nedelsdamos praneša Komisijai. 2. Valstybės narės užtikrina, kad pagrindinių nacionalinės teisės nuostatų, kurias jos priima šios direktyvos taikymo srityje, tekstai būtų perduoti Komisijai. 12 straipsnis Ši direktyva skirta valstybėms narėms. Priimta Briuselyje, 1978 m. liepos 25 d. Tarybos vardu Pirmininkas K. Von DOHNANYI [1] OL C 299, 1977 12 12, p. 61. [2] OL C 84, 1978 4 8, p. 11. [3] OL L 84, 1974 3 28, p. 10. -------------------------------------------------- I PRIEDAS APIBRĖŽIMAI 1. Vairuotojo sėdynė "Vairuotojo sėdynė" – tai vienam asmeniui skirta sėdynė, kurioje vairuodamas traktorių sėdi vairuotojas. 2. Sėdynės pagrindo paviršius "Sėdynės pagrindo paviršius" – tai beveik horizontalus plotas, į kurį remiasi sėdynėje sėdintis vairuotojas. 3. Atkaltė "Atkaltė" – tai beveik vertikalus sėdynės plotas, į kurį remiasi sėdynėje sėdinčio vairuotojo nugara. 4. Sėdynės šoninės atramos "Sėdynės šoninės atramos" – tai įtaisai arba sėdynės pagrindo paviršiaus formos, neleidžiančios vairuotojui pasislinkti į šoną. 4.1. Sėdynės porankiai "Sėdynės porankiai" – tai abiejų sėdynės pusių įtaisai, į kuriuos rankomis remiasi sėdynėje sėdintis vairuotojas. 5. Sėdynės atskaitos taškas (S) "Sėdynės atskaitos taškas (S)" – tai sėdynės atkaltės su kamšalu pagrindo liečiamosios plokštumos ir horizontalios plokštumos susikirtimo taškas vidurinėje išilginėje sėdynės plokštumoje. Ši horizontali plokštuma apatinį sėdynės paviršių kerta 150 mm atstumu prieš sėdynės atskaitos tašką (S) (žr. II priedo I priedėlį). 6. Sėdynės pagrindo paviršiaus ilgis "Sėdynės pagrindo paviršiaus ilgis" – tai horizontalus atstumas tarp sėdynės atskaitos taško (S) ir sėdynės pagrindo paviršiaus priekinio taško. 7. Sėdynės pagrindo paviršiaus plotis "Sėdynės pagrindo paviršiaus plotis" – tai horizontalus atstumas tarp sėdynės šoninių kraštų, išmatuotas sėdynės vidurinei plokštumai statmenoje plokštumoje. 8. Apkrovos reguliavimo ribos "Apkrovos reguliavimo ribos" – tai skirtumas tarp dviejų apkrovų, atitinkančių vidutines padėtis pakabos sistemos kreivėse, nubrėžtose sunkiausiam ir lengviausiam vairuotojams. 9. Pakabos eiga "Pakabos eiga" – tai atstumas tarp aukščiausio ir žemiausio pakabos sistemos taško. 10. Vibracija "Vibracija" – tai vertikalus vairuotojo sėdynės slankiojimas į viršų ir į apačią. 11. Vibracinis pagreitis (a) "Vibracinis pagreitis (a)" – tai antras vibracinio poslinkio diferencialas pagal laiką. 12. Pagreičio kvadratinio vidurkio vertė (aeff) "Pagreičio kvadratinio vidurkio vertė (aeff)" – tai pagreičių kvadrato vidurkio kvadratinė šaknis. 13. Spektrinis galios tankis (Ø) "Spektrinis galios tankis (Ø)" – tai pagreičių (aeff), išmatuotų trečios eilės filtrais, suskirstytais pagal šių filtrų juostų plotį, kvadratinio vidurkio kvadratas. 14. Svertinis vibracinis pagreitis (aw) "Svertinis vibracinis pagreitis (aw)" – tai svertinis vibracinis pagreitis, nustatytas filtru su svorio koeficientu pagal II priedo 2.5.3.3.5.2 punkte pateiktą aprašymą. 15. Vibracinis santykis "Vibracinis santykis" – tai pagal II priedo 2.5.3.3.2 punkte pateiktą aprašymą vairuotojo sėdynėje išmatuoto svertinio vibracinio pagreičio santykis su sėdynės tvirtiklyje išmatuotu vibraciniu pagreičiu. 16. Vibracijos klasė "Vibracijos klasė" – tai traktorių, kuriems būdingos vienodos vibracijos charakteristikos, klasė arba grupė. 17. A kategorijos traktorius "A kategorijos traktorius" – tai traktorius, kurį pagal traktoriaus charakteristikas dėl panašių konstrukcijos ypatybių galima priskirti nustatytai vibracijos klasei. 17.1. Šių traktorių charakteristikos yra šios: Ašių skaičius: dvi Apkrovos pasiskirstymas: priekinė ašis : nuo 30 % iki 45 % traktoriaus eksploatacinės masės, užpakalinė ašis : nuo 70 % iki 55 % traktoriaus eksploatacinės masės, Padangos: priekinės mažesnės už užpakalines (padangų spindulių santykis ≤ 4: 5). Tarpvėžės plotis: mažiausias reguliuojamas tarpvėžės plotis didesnis kaip 1150 mm. Pakaba: standi užpakalinė. Sėdynės vieta horizontalioje plokštumoje: tarp užpakalinės ašies ir traktoriaus svorio centro. 17.2. A kategorijos traktoriai skirstomi į dvi klases: I klasė: eksploatacinė traktoriaus masė – nuo 1400 kg iki 3600 kg. II klasė: eksploatacinė traktoriaus masė – daugiau kaip 3600 kg ir iki 5000 kg. 18. Etaloninis traktorius "Etaloninis traktorius" – tai traktorius, kurio vibracinės savybės yra būdingos nustatant nurodytus dydžius, kai tam tikros vibracijos klasės traktorių sėdynės yra išbandomos bandymo stende. 18.1. Etaloninio traktoriaus sėdynės tvirtiklyje vertikalaus vibracinio pagreičio spektrinis galios tankis privalo atitikti II priedo 9 ir 10 priedėlių reikalavimus. 18.2. Etaloninis traktorius – jeigu laikomasi 18.1 punkte išdėstytų nuostatų – turi atitikti šioje lentelėje pateiktus reikalavimus: | I klasė | II klasė | Nuokrypiai | Masė be krovinio: | 3040 | 750 | ± 5 % | —priekinės ašies (kg) | 1300 | 1830 | ± 5 % | —užpakalinės ašies (kg) | 1740 | 2920 | ± 5 % | Priekinės padangos | 7,50–18 | 12,4/11–28 | | Užpakalinės padangos | 16,9/14–34 | 16,9/14–38 | | Slėgis priekinėse padangose (barais) | 2,0 | 1,5 | + 0,1 baro | Slėgis užpakalinėse padangose (barais) | 1,1 | 1,3 | + 0,1 baro | Tarpuratis (mm) | 2125 | 2590 | ± 10 % | -------------------------------------------------- II PRIEDAS KONSTRUKCIJOS IR BANDYMŲ REIKALAVIMAI – EEB SUDĖTINĖS DALIES TIPO PATVIRTINIMO IR ŽENKLINIMO REIKALAVIMAI 1. BENDRIEJI REIKALAVIMAI 1.1. Vairuotojo sėdynę privalu suprojektuoti taip, kad ji užtikrintų patogią padėtį traktorių vairuojančiam ir juo manevrus atliekančiam vairuotojui ir kiek įmanoma saugotų vairuotojo sveikatą bei garantuotų jo saugą. 1.2. Sėdynė privalo būti reguliuojama išilgine ir vertikalia kryptimis nenaudojant įrankių. 1.3. Sėdynė privalo būti suprojektuota taip, kad sumažintų smūgius ir vibraciją. Ji privalo būti spyruokliuojanti, pakankamai slopinanti vibraciją ir su atitinkama atrama iš nugaros bei šonų. Šoninės atramos laikomos tinkamomis, jeigu sėdynė yra suprojektuota taip, kad vairuotojo kūnas nepasislenka į šonus. 1.3.1. Sėdynę privalo būti įmanoma sureguliuoti taip, kad ja galėtų naudotis skirtingos masės asmenys. Visus reguliavimus, kad šio reikalavimo būtų laikomasi, turi būti įmanoma atlikti nenaudojant įrankių. 1.4. Sėdynės pagrindo paviršius, atkaltė, šoninės atramos ir, jeigu pritaisyta, nuimami, atlenkiami ar nejudami porankiai privalo būti su kamšalu. 1.5. Sėdynės atskaitos tašką (S) privalu apskaičiuoti II priedo I priedėlyje nurodytu būdu. 1.6. Jeigu nenumatyta kitaip, matavimai ir nuokrypiai privalo atitikti šiuos reikalavimus: 1.6.1. nustatytus matavimus privalu pateikti sveikaisiais skaičiais, jeigu būtina, suapvalintus iki artimiausio sveikojo vieneto skaičiaus; 1.6.2. matavimams naudojami prietaisai turi būti tokie, kad jais išmatuotas vertes būtų galima suapvalinti iki artimiausio sveikojo skaičiaus ir matavimo prietaisų tikslumas privalo būti šiose leistinosiose ribose: - matuojant ilgį: ± 0,5 %, - matuojant kampus: ± 1o, - nustatant traktoriaus masę: ± 20 kg, - matuojant slėgį padangose: + 0,1 baro; 1.6.3. kalbant apie visus su matmenimis susijusius duomenis, leidžiamas ± 5 % nuokrypis. 1.7. Sėdynei atliktini šie bandymai, kuriems naudojama ta pati sėdynė, ir jie atliekami toliau nurodyta seka: 1.7.1. pakabos rodiklių ir reguliavimo ribų, atsižvelgiant į vairuotojo masę, nustatymas; 1.7.2. šoninio stabilumo nustatymas; 1.7.3. vertikaliosios vibracijos nustatymas. 1.8. Jeigu sėdynė pagaminta taip, kad ji gali suktis apie vertikalią ašį, tada bandymai atliekami sėdynę nukreipus į priekinę padėtį, užfiksavus sėdynę ir užfiksavus sėdynę traktoriaus vidurinei išilginei plokštumai lygiagrečioje padėtyje. 1.9. Sėdynės, naudojamos anksčiau nurodytiems bandymams atlikti, charakteristikos, konstrukcijos ir įtaisymo požiūriu turi būti tokios pat kaip ir serijinės gamybos sėdynių. 1.10. Prieš pradedant bandymus, gamintojas privalo būti įdirbęs sėdynę. 1.11. Bandymų ataskaitą, kuria patvirtinama, kad atlikus visus nustatytus bandymus sėdynė nebuvo sugadinta, ir į kurią įtraukiamos sėdynės vibracinės charakteristikos, privalo parengti bandymų laboratorija. 1.12. Sėdynės, išbandytos I klasės traktoriams, yra tinkamos tik šios klasės traktoriams, o sėdynės, išbandytos II klasės traktoriams, tinkamos ir I, ir II klasės traktoriams. 2. SPECIALŪS REIKALAVIMAI 2.1. Sėdynės pagrindo paviršiaus matmenys 2.1.1. Sėdynės pagrindo paviršiaus ilgis, išmatuotas 150 mm atstumu nuo sėdynės vidurinės išilginės plokštumos ir lygiagrečiai šiai plokštumai, privalo būti 400 mm ± 50 mm (žr. toliau pateiktą paveikslą). 2.1.2. Sėdynės pagrindo paviršiaus plotis, išmatuotas statmenai sėdynės vidurinei plokštumai per 150 mm prieš sėdynės atskaitos tašką (S) ir ne aukščiau kaip 80 mm virš šio taško, privalo būti ne mažesnis kaip 450 mm (žr. toliau pateiktą paveikslą). 2.1.3. Sėdynės, skirtos naudoti traktoriuose, kurių užpakalinių ratų tarpvėžės plotis yra ne didesnis kaip 1150 mm, pagrindo paviršiaus ilgis bei plotis gali būti sumažintas, jeigu traktorius yra tokios konstrukcijos, kad negalima laikytis 2.1.1. ir 2.1.2 punktuose pateiktų reikalavimų, t. y. ilgis ne didesnis kaip 300 mm, o plotis – ne didesnis kaip 400 mm. 2.2. Sėdynės atkaltės padėtis ir jos polinkio kampas 2.2.1. Viršutinis sėdynės atkaltės kraštas virš sėdynės atskaitos taško (S) turi būti ne mažiau kaip per 260 mm (žr. toliau pateiktą paveikslą). 2.2.2. Sėdynės atkaltės polinkio kampas privalo būti 10° ± 5° (žr. toliau pateiktą paveikslą). 2.3. Sėdynės paviršiaus polinkio kampas 2.3.1. Sėdynės polinkio kampas į horizontalę atgal (žr. kampą α toliau pateiktame paveiksle), kai sėdynė yra apkrauta, privalo būti nuo 3° iki 12°, matuojant su apkrovos įtaisu pagal I priedėlį. 2.4. Sėdynės reguliavimas (žr. toliau pateiktą paveikslą) 2.4.1. Sėdynę išilgine kryptimi privalo būti įmanoma reguliuoti ne mažesne pastūma kaip: - 150 mm traktoriuose, kurių užpakalinių ratų tarpvėžės plotis didesnis kaip 1150 mm, - 60 mm traktoriuose, kurių užpakalinių ratų tarpvėžės plotis 1150 mm arba mažesnis. 2.4.2. Sėdynę vertikalia kryptimi privalo būti įmanoma reguliuoti ne mažesne pastūma kaip: - 60 mm traktoriuose, kurių užpakalinių ratų tarpvėžės plotis didesnis kaip 1150 mm, - 30 mm traktoriuose, kurių užpakalinių ratų tarpvėžės plotis 1150 mm arba mažesnis. +++++ TIFF +++++ 2.5. Sėdynės bandymai 2.5.1. Bandymas pakabos charakteristikoms ir reguliavimo riboms atsižvelgiant į vairuotojo masę nustatyti 2.5.1.1. Pakabos sistemos charakteristikos nustatomos statiniu bandymu. Jį privalu atlikti naudojant sėdynę, sureguliuotą taip, kad ji būtų tinkama sėdėti 50 kg masės vairuotojui, o atliekant kitą bandymą sėdynė sureguliuojama 120 kg masės vairuotojui. Sėdynės reguliavimo ribų apribojimai atsižvelgiant į vairuotojo masę apskaičiuojami pagal pakabinimo sistemos charakteristikas. 2.5.1.2. Sėdynė uždedama ant bandymo stendo arba sumontuojama traktoriuje ir ji pradedama veikti apkrova – arba tiesiogine, arba panaudojant specialų įtaisą; ši apkrova nuo vardinės apkrovos neturi skirtis daugiau kaip 5 N. Pakabos sistemos nusėdimas išmatuotinas ne mažesniu kaip ± 1 mm tikslumu. Sėdynę veikti apkrova privalu pagal I priedėlio 3 punkte išdėstytą metodiką. 2.5.1.3. Pakabos sistemos nuokrypių būdingąją kreivę privalu brėžti nuo nulinės apkrovos taško iki didžiausios apkrovos taško ir tada vėl į nulinės apkrovos tašką. Apkrova, kuriai esant pakabos sistema nusėda, neturi būti skirstoma didesnėmis dalimis kaip 100 N; pakabos sistemos judėjimo kreivę privalu nubrėžti per ne mažiau kaip aštuonis vienodais tarpais išdėstytus matavimų taškus. Didžiausios apkrovos tašku laikomas arba toks taškas, kuriame spyruoklė labiau nesusispaudžia, arba 1500 N apkrova. Sėdynę pradėjus arba nustojus veikti apkrova, pakabos sistemos vertikalus nusėdimas išmatuotinas per 200 mm prieš sėdynės atskaitos tašką (S); sėdynę pradėjus arba nustojus veikti apkrova, jai turi būti leista sugrįžti į pirminę padėtį. 2.5.1.4. Kalbant apie sėdynes, kurioms reguliavimo ribos atsižvelgiant į vairuotojo masę nenustatytos, jų charakteristikos parinktinos taip, kad: 2.5.1.4.1. kalbant apie lengviausius vairuotojus, sėdynė, kai apkrova jai nutraukiama, atsidurtų pakabos eigos viršutiniame taške; ir 2.5.1.4.2. kalbant apie sunkiausius vairuotojus, 1500 N apkrovos veikiama sėdynė atsiduria žemiausiame pakabos eigos taške. 2.5.1.4.3. Reguliavimo ribą, nustatytą naudojant 2.5.1.4.1 ir 2.5.1.4.2 punktuose nurodytas apkrovas, privalu laikyti didesne už pagal 3.1.1 punkto nuostatas reikalaujamą ribą. 2.5.1.4.4. Jeigu sėdynėje sumontuotas palaipsnis apatinės eigos ribotuvas, žemiausią pakabos eigos tašką (žr. I priedo 9 punktą) galima apibrėžti kaip tašką, kuriame sėdynė, nustatyta lengviausiam vairuotojui, atsiduria veikiama 1000 N apkrovos. 2.5.1.5. Vidurinė pakabos sistemos padėtis – tai padėtis, kurioje sėdynė atsiduria spaudžiama iki pakabos sistemos visos eigos vidurio. 2.5.1.6. Kadangi pakabos sistemos būdingoji kreivė – tai paprastai histerezės kilpos, apkrovą privalu nustatyti per kilpos vidurį brėžiant tiesę (žr. I priedo 8 punktą ir II priedo 2 priedėlio A ir B punktus). 2.5.1.7. Norint nustatyti reguliavimo apribojimus kaip vairuotojo masės funkciją, A ir B punktų vertes (žr. 2 priedėlį), nustatytas pagal 2.5.1.6 punkto nuostatą, privalu padauginti iš 1,3. 2.5.2. Bandymas šoniniam stabilumui nustatyti 2.5.2.1. Sėdynę privalu nustatyti didžiausiai leistinai vairuotojo masei ir prie bandymo stendo arba traktoriaus pritaisyti taip, kad sėdynės pagrindas būtų pritvirtintas ant plokštumos (bandymo stendo), kuri yra ne mažesnė už sėdynės pagrindą. 2.5.2.2. Sėdynės paviršius arba pagrindas veikiamas 1000 N bandomąja apkrova. Apkrova turi veikti sėdynės paviršiaus tašką, esantį per 200 mm prieš sėdynės atskaitos tašką (S), ir pakaitomis du šoninius taškus, nuo sėdynės simetrijos plokštumos esančius per 150 mm. 2.5.2.3. Kol apkrova veikia sėdynę, jos paviršiaus šoninio polinkio kampo kaita matuojama prie įtaisų, skirtų reguliuoti horizontaliai ir vertikaliai sėdynės padėčiai, galo. Į liekamąją deformaciją prie taško, kuriame apkrova veikia sėdynę, neatsižvelgiama. 2.5.3. Vibracijos nustatymo bandymas Sėdynės vibracija nustatoma atliekant bandymus bandymo stende ir (arba) standartiniame kelyje atsižvelgiant į tai, ar sėdynę numatyta naudoti A kategorijos, ar B kategorijos klasės (arba klasių) traktoriuose. 2.5.3.1. Bandymas bandymo stende 2.5.3.1.1. Bandymo stendas privalo imituoti vertikalią vibraciją sėdynės pritvirtinimo taške. Vibracijos sužadinamos elektriniu hidrauliniu įtaisu. Atliekant bandymą su anksčiau nurodytos klasės traktoriais naudotini arba 4 ir 5 priedėliuose pateiktos vertės, arba dvigubo integravimo pagreičio signalai, užfiksuoti sėdynės pakaboje B kategorijos traktoriuje, kai jis 12 km/h ± 0,5 km/h greičiu važiuoja standartiniu keliu, kaip apibrėžta 2.5.3.2.1 punkte. Vibracijas privalu perduoti į platformą, kurios matmenys beveik atitinka traktoriaus kabinos matmenis. Vibracijoms sužadinti privalu naudoti nustatytos vertės simetrinius švytruojamuosius nepertraukiamos eigos arba dvigubo integravimo pagreičio signalus, užfiksuotus B kategorijos traktoriaus sėdynės pakaboje, kai jis važiuoja standartiniu keliu. Matavimai neturi būti atliekami nustatytas vertes arba pagreičio signalą naudojant pirmą kartą. 2.5.3.1.2. Be įtaiso bandomajai sėdynei, platformoje privalo būti vairaratis ir pakoja. Jų konfigūracija privalo atitikti pateiktąją 6 priedėlyje. 2.5.3.1.3. Bandymo stendui privalo būti būdingas didelis lenkimo ir sukimo standumas, o jo atramose ir kreipiamuosiuose įtaisuose neturi būti didesnių tarpelių negu yra reikalinga techniniu požiūriu. Jeigu platforma pritaisyta prie vibracinio strypo, dydis R privalo būti ne mažesnis kaip 2000 mm (žr. 6 priedėlį). Bandymo stendu privalo būti įmanoma imituoti sinusinius virpesius, kaip parodyta 7 priedėlyje, kai naudojama 150 kg masė. 2.5.3.2. Bandymas standartiniame kelyje 2.5.3.2.1. Kelias – tai dvi lygiagrečios juostos, kurių tarpas atitinka traktoriaus tarpvėžę. Paviršius gali būti išlietas betonu, kurio paviršius išlygintas, arba gali būti išklotas mediniais ar betoniniais blokais, sudėtais ant pamatinės konstrukcijos. Kiekvienos vėžės juostos paviršius apibrėžiamas pakilimų ordinatėmis bazinės linijos atžvilgiu; šios ordinatės pateiktos 3 priedėlio lentelėse. Atsižvelgiant į kelią, pakilimas apibrėžiamas 16 cm tarpais išilgai kiekvienos juostos. Kelias privalo būti nutiestas ant stabilaus grunto, ir atstumas tarp kelio juostų per visą kelio ilgį gali kisti tik nežymiai; traktoriaus ratai visą laiką turi būti visiškai sukibę su keliu. Jeigu kelio juostos suformuotos iš blokų, jie turi būti nuo 6 iki 8 cm storio, o atstumas nuo vieno bloko vidurio iki kito – 16 cm. Standartinio kelio ilgis turi būti 100 m. Matuoti reikia pradėti tuojau pat, kai tik traktoriaus užpakalinio tilto ašis pasidaro statmena kelio taškui D = 0, ir baigti matavimą tuojau pat, kai tik traktoriaus priekinio tilto ašis pasidaro statmena bandymo kelio taškui D = 100 (žr. II priedo 3 priedėlį). 2.5.3.2.2. Perduodamos vertikalios vibracijos nustatomos važiuojant 12 km/h ± 0,5 km/h greičiu. Nustatytas greitis turi būti palaikomas nenaudojant stabdžių. Vibraciją privalu matuoti sėdynėje ir tame taške, kur sėdynė yra pritvirtinta prie traktoriaus, kai sėdynėje sėdi lengvas ir sunkus vairuotojas. 12 km/h greitis turi būti pasiektas nuvažiavus įsibėgėjimo atkarpą. Šios įsibėgėjimo atkarpos danga privalo būti plokščia ir su standartiniu keliu sujungta vienodame lygyje. 2.5.3.2.3. Sėdynę vairuotojo masei privalu sureguliuoti pagal gamintojo nurodymus. 2.5.3.2.4. Traktoriui turi būti pritaisytas apsauginis rėmas ir (arba) kabina, išskyrus tokio tipo traktorius, kuriems reikalavimai dėl šių įrenginių netaikomi. Traktorius turi būti be pagalbinių įrenginių. Be to, prie ratų arba rėmo neturi būti balasto ir padangose neturi būti skysčio. 2.5.3.2.5. Atliekant bandymą naudotinos gamintojo nurodytos standartinių matmenų ir kordo charakteristikų padangos. Padangos protektoriaus gylis turi būti ne mažesnis kaip 65 % naujos padangos protektoriaus gylio. 2.5.3.2.6. Padangų šoninės sienelės negali būti pažeistos. Slėgis padangose turi atitikti padangų gamintojo rekomenduotų pamatinių slėgių aritmetinį vidurkį. Tarpvėžės plotis turi atitikti naudojamą esant normalioms traktoriaus modelio, kuriame sėdynė yra sumontuota, veikimo sąlygoms. 2.5.3.2.7. Matavimus prie sėdynės pritvirtinimo taško ir pačioje sėdynėje privalu atlikti per tą patį važiavimą. Vibracijoms išmatuoti ir užregistruoti naudojamas akcelerometras, matavimo stiprintuvas ir magnetofonas arba tiesioginės atskaitos vibrometras. Šių instrumentų specifikacijos pateiktos 2.5.3.3.2–2.5.3.3.6 punktuose. 2.5.3.3. Kelyje arba bandymo stende atliekamų bandymų specifikacijos 2.5.3.3.1. Vairuotojo masė Bandymą privalu atlikti su dviem vairuotojais: vieno masė turi būti 55 kg (± 10 %), iš kurių ne daugiau kaip 5 kg gali būti aplink vairuotoją apjuosto diržo masė; kito vairuotojo masė turi būti 98 kg (± 10 %), iš kurių diržo masė neturi būti daugiau kaip 8 kg. 2.5.3.3.2. Akcelerometro vieta Norint išmatuoti vairuotoją veikiančią vibraciją, akcelerometras pritvirtinamas ant 250 mm ± 50 mm skersmens standžios ir lygiu paviršiumi plokštės, kurios vidurinė ne mažesnio kaip 75 mm skersmens dalis turi būti standi ir kurioje privalo būti akcelerometrą apsaugantis standus įtaisas. Šią plokštę, aptrauktą maždaug 20 mm storio natūralios arba sintetinės putgumės sluoksniu, privalu sėdynės pagrindo viduryje padėti tarp sėdynės ir vairuotojo. Norint išmatuoti sėdynės pritvirtinimą veikiančią vibraciją, akcelerometrą privalu pritaisyti prie sėdynės pakabos ne toliau kaip per 100 mm nuo traktoriaus vidurinės išilginės plokštumos ir ne už sėdynės pagrindo vertikalios projekcijos į traktorių ribų. 2.5.3.3.3. Vibracinio pagreičio matavimas Akcelerometras ir su juo sujungta stiprinimo ir perdavimo įranga privalo suveikti, kai atsiranda vibraciniai virpesiai, kurių kvadratinio vidurkio vertė yra 0,05 m/s2, turi tinkami išmatuoti vibracinius virpesius, kurių kvadratinio vidurkio dydis yra 5 m/s2, ir piko faktorių (piko santykis su kvadratinio vidurkio verte), lygų 3, be iškraipymų (didžiausia paklaida ± 2,5 %, matuojant nuo 1 Hz iki 80 Hz). 2.5.3.3.4. Magnetofonas Jeigu naudojamas magnetofonas, atkūrimo paklaida, kai dažniai yra nuo 1 Hz iki 80 Hz, neturi būti didesnė ± 3,5 %, įskaitant ir juostos greičio pokytį, kai juosta perklausoma atliekant analizę. 2.5.3.3.5. Vibrometras 2.5.3.3.5.1. Į vibracinius virpesius, didesnius kaip 10 Hz, galima neatsižvelgti. Todėl priešais matavimo instrumentą leidžiama prijungti žemo dažnio filtrą, kurio atskiriamasis dažnis yra maždaug 10 Hz ir slopinimas yra 12 dB oktavai. 2.5.3.3.5.2. Šiame instrumente tarp jutiklio ir integratoriaus privalo būti elektroninis svertinis filtras. Šis filtras privalo atitikti 8 priedėlyje pateiktą kreivę, ir jo ribinė paklaida, kalbant apie 2–4 Hz dažnius, turi būti ± 0,5 dB, o kitiems dažniams – ± 2 dB. 2.5.3.3.5.3. Elektroniniu matavimo įtaisu privalo būti įmanoma nustatyti: - arba svertinio vibracinio pagreičio (aw) kvadrato integralą (I) bandymo laikui (T) I = dt , - arba šio integralo kvadratinę šaknį, - a = I/T = 2I2T Svertinio vibracinio pagreičio kvadratinio vidurkio vertės, kuri apskaičiuota šiuo būdu, bendrasis netikslumas turi būti ± 5 % 2.5.3.3.6. Kalibravimas Visus prietaisus privalu reguliariai kalibruoti. 2.5.3.3.7. Vibracinių bandymų įvertinimas 2.5.3.3.7.1 Atliekant kiekvieną bandymą svertinis vibracinis pagreitis nustatytinas 2.5.3.3.5 punkte aprašytu tiesioginės atskaitos vibrometru. 2.5.3.3.7.2. Ataskaitoje pateiktinas sėdynės, kai joje sėdi lengvas vairuotojas, patikslintasis vibracinio pagreičio vertės aritmetinis vidurkis, taip pat sėdynės, kai joje sėdi sunkus vairuotojas, patikslintasis vibracinio pagreičio vertės aritmetinis vidurkis. Bandymo ataskaitoje taip pat pateiktinas svertinio vibracinio pagreičio, išmatuoto vairuotojo sėdynėje, santykis su šiuo pagreičiu, išmatuotu prie sėdynės pakabos. Nurodant santykį po kablelio rašomi du skaitmenys. 2.5.3.3.7.3. Atliekant bandymus privalu matuoti aplinkos temperatūrą ir ją pateikti ataskaitoje. 2.5.4. Vibracinis bandymas, atliktinas su traktoriaus sėdynėmis atsižvelgiant į numatomą jų panaudojimą 2.5.4.1. Sėdynė, kurią numatoma naudoti A kategorijai priskirtos klasės (-ių) traktoriuje (-iuose), išbandytina vibraciniu stendu naudojant atitinkamus nustatytos vertės signalus. 2.5.4.2. Sėdynė, kurią numatoma naudoti B kategorijai priskirto tipo traktoriuje, išbandytina standartiniame kelyje su šio tipo traktoriumi. Tačiau bandymas, kurio metu imituojamos eksploatavimo sąlygos, taip pat gali būti atliekamas naudojant nustatytos vertės signalą, atitinkantį pagreičio kreivę, kuri nustatyta atliekant bandymą standartiniame kelyje su to tipo traktoriumi, kuriam sėdynė yra skirta. 2.5.4.3. Sėdynė, numatoma naudoti tik A kategorijai priskirtame konkretaus tipo traktoriuje, taip pat gali būti išbandyta pagal 2.5.4.2 punkte išdėstytus reikalavimus. Šiuo atveju sudėtinės dalies tipo patvirtinimas suteikiamas tik to tipo traktoriui, kuriame numatyta sėdynę naudoti. 2.5.5. Tvarka, taikoma nustatant sėdynės vibraciją toms sėdynėms, kurios numatytos naudoti A kategorijos traktoriuose 2.5.5.1. Etaloninio traktoriaus vibracinės savybės, kurios yra esminis veiksnys atliekant bandymą su vairuotojo sėdyne, apibrėžiamos vertikalaus pagreičio spektriniais galios tankiais (9 ir 10 priedėliai), užregistruotais etaloninio traktoriaus sėdynės pakaboje, kai traktorius važiuoja standartiniu keliu pagal 2.5.3.2 punkto reikalavimus. 2.5.5.2. Atliekant matavimų ciklą sėdynės pakaboje užregistruota vertė awB turi atitikti šiuos apribojimus: a = nuo 1,9 m/s2 iki 2,2 m/s 2 a = nuo 1,6 m/s2 iki 1,8 m/s 2 a = 2,05 m/s 2 I klasei, a = 1,7 m/s 2 II klasei, a = a w B awB 2.5.5.3. Kai bandymas atliekamas bandymo stende, nurodytos vertės signalai, kuriais sukeliami vertikalūs sėdynės pakabos judesiai, turi būti nustatyti dvigubai integruojant pagreičio signalus, užregistruotus I arba II klasės etaloninių traktorių sėdynės pakaboje, atliekant bandymą su traktoriumi, kai jis važiuoja standartiniu keliu. Šie nustatytos vertės signalai pateikti 4 ir 5 priedėliuose. Bandymo stendą privalu sureguliuoti taip, kad sėdynės pakaba būtų veikiama svertiniu pagreičiu: a = nuo 1,9 m/s² iki 2,2 m/s A kategorijos I klasės traktoriams ir a = 1,6 nuo 1,6 m/s² iki 1,8 m/s A kategorijos II klasės traktoriams. a = 2,05 m/s 2 A kategorijos I klasės traktoriams a = 1,7 m/s 2 A kategorijos II klasės traktoriams, a = a w B awB 2.5.5.4. Bandymą atliekant stende, taikomi 2.5.3.1 punkto reikalavimai, ir vibracijos turi būti sužadinamos laikantis 2.5.5.2 punkto nuostatos. Kiekvienam iš dviejų 2.5.3.3.1 punkte nurodytų vairuotojų svertinis vibracinis pagreitis išmatuotinas vairuotojui sėdint sėdynėje tarp abiejų matavimų darant 28 sekundžių pertrauką. Matavimą reikia pradėti, kai nustatytos vertės sužadinti virpesiai pasiekia nurodytos vertės amplitudę ir signalo laikas yra t = 0 sekundžių, ir baigti, kai nustatytos vertės sužadinti virpesiai pasiekia nurodytos vertės amplitudę ir signalo laikas yra t = 28 sekundės (žr. II priedo 4 ir 5 priedus). Reikia atlikti bent du bandymų ciklus. Gautos matavimų vertės nuo aritmetinio vidurkio neturi skirtis daugiau kaip ± 5 %. 2.5.6. Tvarka, taikoma nustatyti sėdynių, numatytų naudoti B kategorijos traktoriuose, vibracijai 2.5.6.1. Pagal 2.5.4.2 punkto reikalavimus, sėdynės vibracijos bandymai neatliekami traktorių grupei arba klasei, tačiau atliekami kiekvieno tipo traktoriui, kuriame sėdynė yra skirta naudoti. 2.5.6.2. a w*s. 2.5.6.3. Bandymas bandymo stende turi būti atliekamas kartu su bandymu standartiniame kelyje pagal 2.5.3.1 ir 2.5.3.3 punktų reikalavimus. Nustatytos vibracinio stendo varomojo agregato vertės turi būti nustatomos vibracinio pagreičio signalui, užregistruotam pagal 2.5.3.1.1 punkto reikalavimus, pritaikius dvigubą integraciją. 2.5.6.4. Apskaičiuojant nustatytas vertes, išmatuotas pagal 2.5.6.3 punkto nuostatą, svertinis vibracinis pagreitis (awp), bandymo stende užregistruotas sėdynės pakaboje, neturi daugiau kaip ± 10 % skirtis nuo vertės (awF), užregistruotos standartiniame kelyje pagal 2.5.6.3 punkto reikalavimus (pirma pastraipa). Jeigu svertinis vibracinis pagreitis skiriasi nuo vertės (awF), išmatuotos sėdynės pakaboje per bandomąjį važiavimą, svertinis vibracinis pagreitis, užregistruotas traktoriaus sėdynėje atliekant bandymą bandymo stende, turi būti patikslinimas taip: a = a Kiekvieną bandymo stende atliekamą bandymą reikia pakartoti du kartus. Išmatuoti dydžiai nuo aritmetinio vidurkio negali skirtis daugiau kaip ± 5 %. 3. EEB SUDĖTINĖS DALIES TIPO PATVIRTINIMO IR ŽENKLINIMO REIKALAVIMAI 3.1. Būtinosios sąlygos EEB sudėtinės dalies tipo patvirtinimą suteikiant sėdynei Kad sėdynei būtų suteiktas EEB sudėtinės dalies tipo patvirtinimas, be anksčiau nurodytųjų, ji turi atitikti šias sąlygas: 3.1.1. reguliuoti sėdynę turi būti įmanoma pagal vairuotojo masę, kuri gali būti nuo 50 kg iki 120 kg; 3.1.2. polinkio kampo pokytis, išmatuotas atliekant šoninio stabilumo bandymą neturi būti didesnis kaip 5°; 3.1.3. nė viena iš dviejų 2.5.3.3.7.2 punkte aprašytų verčių neturi viršyti 1,25 m/s². 3.2. Paraiška suteikti EEB sudėtinės dalies tipo patvirtinimui 3.2.1. Paraišką suteikti EEB sudėtinės dalies tipo patvirtinimą, privalo įteikti prekės pavadinimo arba prekės ženklo savininkas arba įgaliotas savininko atstovas. 3.2.2. Prie paraiškos, įteiktos dėl kiekvieno vairuotojo sėdynės tipo, privalu pridėti: 3.2.2.1. trumpą techninį aprašą, kuriame visų pirma nurodomas traktoriaus arba traktorių tipas, kuriam ji yra skirta; 3.2.2.2. pakankamai smulkūs brėžiniai (trys egzemplioriai), kad iš jų būtų galima nustatyti sėdynės tipą. Brėžiniuose visų pirma turi būti nurodyti sėdynės matmenys, jos svoris, pakabos sistema ir sėdynės pakaba; 3.2.2.3. bent viena sėdynė; 3.2.2.4. vieną traktorių (jeigu reikia), reprezentuojantį tą traktoriaus tipą, kuriam sėdynė yra skirta. 3.3. Įrašai 3.3.1. Sėdynėje, pateiktoje EEB sudėtinės dalies tipui patvirtinti, turi būti aiškiai ir neištrinamai pažymėtas paraiškos pateikėjo prekės pavadinimas arba prekės ženklas. 3.3.2. Kiekvienoje sėdynėje turi būti pakankamai didelis paviršius, skirtas EEB sudėtinės dalies tipo patvirtinimo ženklui; šį paviršių privalu nurodyti 3.2.2.2 punkte išvardytuose brėžiniuose. 3.4. EEB sudėtinės dalies tipo patvirtinimas 3.4.1. Jeigu pagal 3.2 punkto nuostatas pateikta kėdė atitinka 3.1 ir 3.3 punktų reikalavimus, suteikiamas EEB sudėtinės dalies tipo patvirtinimas ir paskiriamas sudėtinės dalies tipo patvirtinimo numeris. 3.4.2. Šis numeris negali būti paskirtas jokiam kitam sėdynės tipui. 3.5. Ženklinimas 3.5.1. Kiekvienoje kėdėje, atitinkančioje tipą, patvirtintą pagal šios direktyvos nuostatas, turi būti EEB sudėtinės dalies tipo patvirtinimo ženklas. 3.5.2. Šis ženklas sudarytas: 3.5.2.1. iš keturkampio, kuriame yra mažoji raidė "e" ir po jos eina valstybės narės, suteikusios sudėtinės dalies tipo patvirtinimą, skiriamasis skaičius arba raidės: 1 Vokietija, 2 Prancūzija, 3 Italija, 4 Nyderlandai, 6 Belgija, 11 Didžioji Britanija, 13 Liuksemburgas, 18 Danija, IRL Airija, 3.5.2.2. iš apačioje, arti keturkampio esančio EEB sudėtinės dalies tipo patvirtinimo numerio, atitinkančio EEB sudėtinės dalies tipo patvirtinimo sertifikato, išduoto sėdynės tipui, numerį; ir 3.5.2.3. iš viršuje, arti keturkampio esančios A kategorijos traktoriaus tipo, kuriam sėdynė yra skirta, nuorodos. Į ją įtraukiama: - A kategorijos I klasės traktoriams: I - A kategorijos I ir II klasės traktoriams: I ir II. Jeigu virš keturkampio nepateikta jokia nuoroda, sėdynė laikoma skirta B kategorijos traktoriui. 3.5.3. EEB sudėtinės dalies tipo patvirtinimo ženklas prie kėdės turi būti pritvirtintas taip, kad būtų nenutrinamas ir lengvai perskaitomas net tuomet, kai sėdynė yra įtaisyta traktoriuje. 3.5.4. Sudėtinės dalies tipo patvirtinimo ženklo pavyzdys yra pateiktas 11 priedėlyje. 3.5.5. Įvairių šio ženklo dalių matmenys neturi būti mažesni už minimalius matmenis, nurodytus ženklinimui, kaip parodyta 11 priedėlyje. -------------------------------------------------- III PRIEDAS EEB SUDĖTINĖS DALIES TIPO PATVIRTINIMO SERTIFIKATO PAVYZDYS +++++ TIFF +++++ -------------------------------------------------- IV PRIEDAS VAIRUOTOJO SĖDYNĖS MONTAVIMO REIKALAVIMAI TRAKTORIUI SUTEIKIANT EEB TIPO PATVIRTINIMĄ 1. Kiekviena vairuotojo sėdynė turi būti su EEB sudėtinės dalies tipo patvirtinimo ženklu ir turi atitikti šiuos montavimo reikalavimus: 1.1. vairuotojo sėdynė turi būti sumontuota taip, kad: 1.1.1. vairuotojui būtų užtikrinta patogi padėtis vairuojant traktorių ir juo atliekant manevrus; 1.1.2. sėdynė būtų lengvai pasiekiama; 1.1.3. vairuotojas, įprastai sėdėdamas sėdynėje ir vairuodamas traktorių, galėtų lengvai pasiekti įvairius traktoriaus valdymo įtaisus, kuriuos reikia junginėti veikiant traktoriui; 1.1.4. į jokią sėdynės arba traktoriaus sudėtinės dalies detalę vairuotojas neįsipjautų ir nesusimuštų; 1.1.5. jeigu reguliuojamas tik sėdynės ilgis arba aukštis, jos simetrijos plokštuma sutaptų su vidurine išilgine traktoriaus plokštuma arba būtų lygiagreti jai; 1.1.6. jeigu sėdynė suprojektuota taip, kad ją galima sukti apie vertikalią ašią, tokią sėdynę būtų įmanoma įtvirtinti visose arba tik tam tikrose padėtyse ir būtinai – 1.1.5 punkte nurodytoje padėtyje. 2. EEB tipo patvirtinimo turėtojas gali prašyti, kad šis patvirtinamas būtų išplėstas kitiems sėdynės tipams. Kompetentingos institucijos privalo leisti patvirtinimą taikyti ir kitiems sėdynės tipams laikydamosi šių reikalavimų: 2.1. jeigu naujam sėdynės tipui suteiktas EEB sudėtinės dalies tipo patvirtinimas; 2.2. jeigu sėdynė suprojektuota taip, kad yra tinkama sumontuoti tokio tipo traktoriuje, kuriam prašoma leisti taikyti EEB tipo patvirtinimą; 2.3. jeigu sėdynė sumontuota taip, kad atitinka šiame priede išdėstytus jos montavimo reikalavimus. 3. Sėdynių, skirtų traktoriams, kurių užpakalinių ratų tarpvėžė yra 1150 mm, pagrindo mažiausias ilgis ir plotis gali būti toks: - sėdynės pagrindo ilgis: 300 mm, - sėdynės pagrindo plotis: 400 mm. Ši nuostata galioja tik tada, kai dėl traktoriaus konstrukcijos negalima užtikrinti, kad nurodytų sėdynės pagrindo ilgio ir ploto dydžių (t. y. 400 mm ± 50 mm ir atitinkamai ne mažiau kaip 450 mm) būtų laikomasi. 4. V priede pateikto pavyzdžio sertifikatas pridedamas prie EEB tipo patvirtinimo pažymėjimo, kuris išduotas kiekvienam tipo patvirtinimui, šio patvirtinimo galiojimo išplėtimui arba atsisakius tokį patvirtinimą išduoti. -------------------------------------------------- V PRIEDAS EEB TIPO PATVIRTINIMO SERTIFIKATO, IŠDUOTO TRAKTORIUI, PRIEDAS DĖL VAIRUOTOJO SĖDYNĖS (1974 m. kovo 4 d. Tarybos direktyvos 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo 4 straipsnio 2 dalis ir 10 straipsnis) +++++ TIFF +++++ --------------------------------------------------